കര്ഷക സമരത്തിന് ഐക്യദാര്ഢ്യം പ്രഖ്യാപിച്ച് പന്നിമറ്റത്ത് പ്രകടനം പന്നിമറ്റം: കര്ഷക സമരത്തിന് ഐക്യദാര്ഢ്യം പ്രഖ്യാപിച്ച് സംയുക്ത കര്ഷക സമിതിയുടെ നേതൃത്വത്തില് പന്നിമറ്റത്ത് പ്രകടനം നടത്തി പ്രധാനമന്ത്രിയുടെയും ആഭ്യന്തര മന്ത്രിയുടെയും കോലം കത്തിച്ച് പ്രതിക്ഷേധ കൂട്ടായ്മ നടത്തി. പ്രതിക്ഷേധ കൂട്ടായ്മ കോണ്ഗ്രസ് എസ് ജില്ലാ ജനറല് സെക്രട്ടറി അനില് രാഘവന് ഉദ്ഘാടനം ചെയ്തു. ഭരണകൂടം നടത്തിയ വിവിധ അടിച്ചമര്ത്തലുകളെയും വര്ഗീയ പ്രവര്ത്തനങ്ങളെയും അതിജീവിച്ചാണ് ഇന്ത്യന് കര്ഷക വിഭാഗം ഈ സമരം മുന്നോട്ട് കൊണ്ടു പോകുന്നതെന്ന് അദ്ദേഹം പറഞ്ഞു. കര്ഷക സംഘം ഏരിയ സെക്രട്ടറി ജോസി വേളാച്ചേരി അദ്ധ്യക്ഷനായി. ഇ.കെ. കബീര്, എം.ഐ. ശശി, സജി ആലയ്ക്കത്തടം, മനു കരുവേലില്, ജോജോ ഞരളക്കാട്, സിദ്ധിക്ക് ഇഞ്ചക്കാട്ട് എന്നിവര് പ്രസംഗിച്ചു.